שאלה: מדוע אנשים לא מאמינים בעצמם ובאחרים ורוצים  להסתגר : אני דיברתי עם כמה חברות והתווכחנו על נושא ורציתי לשאול כמה דברים. התווכחנו על תנועות נוער, אנחנו בתנועת אריאל אבל הסניף שלנו לא כל כך מחובר לתנועה ואני אמרתי שיהיה הכי חכם לעבור לבני עקיבא. החברות שלי אמרו שבגלל שבני עקיבא זה תנועה שיש בה סניפים מעורבים והתנועה מקבלת אותם זה לא מתאים שנצטרף. אני אמרתי שצריך לגדול במקום שהוא חממה בשבילינו אבל עדיין המקום צריך להיות פתוח לכל מיני סוגים ולגיוון של אנשים גם פחות דתיים ממנו, ולא להישאר בתוך חממה של עצמינו כמו אריאל שאנחנו מתרחקים מכל מי שלא מתאים כדי לא להיות מושפעים, אבל בעצם למה שנהיה מושפעים ולא נשפיע, אם אדם בטוח בדרך שלו הוא לא יהיה מושפע אלא ישפיע, אדם שמתרחק כדי לא להיות מושפע כנראה הוא לא מאמין בדרך שלו עד הסוף וגם כך הוא לא ישפיע. לדעתי המטרה בעולם היא להשפיע על העולם לעשות אותו יותר טוב ולא להיכנס לבועה של עצמך לחיות לבד כדי שלא נתקלקל לא לחשוב על האחר ולעזור לו למצוא את הטוב פשוט לחיות עם עצמך, זה המטרה??? אז בנות אמרו לי שבגיל שלנו אנחנו לא יכולות להשפיע וקודם צריך לחיות בחממה ורק אז לצאת אל העולם, אבל לדעתי אם נחיה בחממה לא נדע את השפה של העולם, העולם ירתיע אותנו ונחזור בפנים לחממה, וגם אם לא למה לבזבז את כל השנים האלו שאנחנו יכולים להשפיע? אז כן אני כן חושבת שצריך חממה אבל שתיהיה פתוחה לאחרים, אני חושבת שצריך סניף טוב והנהלה טובה של תנועה שיגבו ויהיו החממה העוטפת אבל תנועה עם הרבה סגנונות שנוכל להשפיע ולא להישאר בתוך עצמינו. אני לומדת בבית ספר שיש בו מגוון רחב של בנות ואני באמת מרגישה שאני משפיעה. יש בתי ספר שלוקחים רק את הבנות ה"מעולות" כדי שהבנות שהאחרות לא יקלקלו אותם, אבל אני באמת לא מבינה למה אם ההנהלה חושבת שהם צודקים בדרך והיא הכי נכונה למה שהרעות ישפיעו על הטובות ולא הפוך??? בביצפר שלי יש גם מגוון של בנות אבל גם צוות טוב ויש לנו קבוצה של בנות שיושבות כל שבוע עם היועצת ומנסות לחשוב מה צריך לשנות ולשפר ואיך אפשר להוביל את הביצפר ואת הבנות לטוב יותר אני חושבת שכל בצפר צריך קבוצה כזו. אני לדוגמא שמתי לב שבנות שוחכות לברך ברכת המזון, לא מכוונה רעה פשוט שוכחות אז העלתי את הנושא ובעזרת ה שנה הבאה יטפלו בנושא, אז כן אני מרגישה ששיניי משהוא גדול למרות שאני רק בת 14. ואני חושבת שזה גם טוב לאנשים להכיר סוגים שונים כן שיש אנשים שמתנהגים שונה כי הם לא מבינים. ואני ישתדל מכל בן אדם שאני נפגשת לקחת את הטוב ושהוא יקח ממני את הטוב. יכול להיות שאם אני יהיה בבני עקיבא אני לא ישנה כלום, אז לא אני האחרת אולי תשנה זה שווה את זה לדעתי יותר מלהישאר בתוך עצמי, ובעניין של המעורב א אני חושבת שאפשר לעשות את השינוי ולהקים סניף נפרד וחוץ מזה אין שום בעיה בחברה מעורבת צנועה, אבל אני לא מבינה למה אנשים לא מאמינים בעצמם ובדעות שלהם למה???
תשובה: לך שאלת שאלות עמוקות וחשובות שמטרידות גם תלמידי חכמים גדולים - עד כמה  להתכנס בבועה  ועד כמה לנסות להשפיע. אני חושב שהצגת את העמדה שלך בצורה טובה ויפה, ויש בה הרבה מאד אמת. יחד עם זה, אני חושב שאפשר לראות שהרבה מאד אנשים ניסו להשפיע בכל מיני תחומים והתקלקלו בעצמם. יש בנים ובנות שהלכו לצבא כדי לחזק אותו מבחינה דתית ונחלשו בעצמם. יש כאלו שהלכו למוסדות אקדמאים ונחלשו וכו. במילים אחרות, אני חושב שהשאלה שלך מאד מאד תלויה בסוג האנשים. יש אנשים שיש להם הרבה יכולת השפעה ועמידה על שלהם ויש אנשים שנגררים אחר החברה. למרבה הצער, לא תמיד אדם יודע על עצמו - עד כמה הוא  חזק  ועד כמה הוא  חלש. יש אנשים שחשבו שהם יכולים להשפיע וטעו, ויש גם אנשים שפחדו מלהשפיע וזה גם מאד מצער אגב, זה גם נכון לגבי  חברה מעורבת צנועה  שהזכרת. יש בהחלט חלקים בנוער שיכולים לשמור על כך, אבל יש כאלו שניסו לעשות את זה וממש ממש לא הצליחו. לסיכום: אני מאד מבין את העמדה שלך וזה נהדר שאת משפיעה בצורה כל כך משמעותית על חברות שלך. יחד עם זה צריך לזכור שלכל אדם יש אופי שונה ויכולת שונה, ויש אנשים שצריכים להזהר ולהשמר יותר כדי שהם לא יתקלקלו ברכה והצלחה טוביה tsbias1 gmail.com